recursal/SuperWikiNEXT-32B huggingface dataset:
தூத்துக்குடி மாவட்டத்தில் உள்ள புதுமை நகர் கயத்தார் புனித ஆரோக்கிய அன்னையின்​ திருத்தல வரலாறு :

தென் தமிழ்நாட்டின் வரலாற்றில் சரித்திர முக்கியத்துவம் வாய்ந்த புகழ்மிக்க கத்தோலிக்க திருச்சபைகளில் ஒன்றான கயத்தாறு புதுமை புனித ஆரோக்கிய அன்னை ஆலயம் 113 ஆண்டுகளை தழுவி நிற்கிறது. 

1898 ம் ஆண்டு நிறுவப்பட்டுள்ளது.

ஆலயத்தின் அருகில் மாதாவின் புதுமை கிணறு உள்ளது. ஆரம்பத்தில் சிறிய கோவிலாக இருந்தது.

பின்னர் நெருக்கடி காரணமாக 1998 ஆம் ஆண்டு ஊர்மக்கள் உதவியோடு அப்போதைய பங்குத்தந்தை ம. சார்லஸ் அடிகளாரின் முழு முயற்சியோடும் 2000 ஆம் ஆண்டு புதிய கோபுர கோவிலாக எழுப்பட்டது.

ஆலயம் 110 அடி நீளம் 41 அடி அகலம் 90 அடி உயரத்திலும் கோபுரம் கட்டப்பட்டுள்ளது.

கோபுரத்தின் அருகில் கடலில் கப்பல் மிதந்து வருவது போல் மாதா வந்து புயலை அடக்கியவாறு காட்சியாளிப்பது போல் ஆலயம் கட்டப்பட்டு 2001 ஆம் ஆண்டு மே மாதம் 13 ஆம் தேதி திறக்கப்பட்டது.

ஒவ்வொரு ஆண்டும் மே மாதம் 13 தேதி ​ ஆலய திறப்பு விழா அன்று அன்னதானம் வழங்கி கொண்டாடப்படுகிறது.

அன்னையின் பிறந்தநாள் பெருவிழா ஒவ்வொறும் ஆண்டும் ஆகஸ்ட் 30 ஆம் தேதி கொடியேற்றத்துடன் தொடங்கி 
செப்டம்பர் 8 தேதி வரை 10 நாட்கள் 
வெகு விமரிசையாக திருவிழா நடைபெறும்.

செப்டம்பர் 7 தேதி 9 ஆம் திருநாள் மாலை சிறப்புதிருப்பலியும் வாணவேடிக்கையுடன் கூடிய அதிதூதர்மிக்கேலல்யார், புனித செபஸ்தியார், புனித அந்தோணியார், புனித சவேரியாரின் சொருபங்கள் தாங்கிய சிறப்பாக நடைபெறும்.

செப்டம்பர் 8 தேதி பத்தாம் திருவிழா அதிகாலை ஆயர்களின் ஆடம்பர கூட்டு திருப்பலியுடன் 35 அடி உயரமுள்ள வெள்ளிதேரில் ஆரோக்கிய தாய் அமர்ந்து புதுமை நகரின் வீதிகளில் வலம் வந்து மக்களுக்கு எண்ணற்ற வரங்களை அள்ளித்தருகிறாள்.

மாலை தேர்நிலையை வந்தடைந்ததும் கொடியிறக்கப்பட்டு திருவிழா இனிதே நிறைவடைகிறது.

தமிழகத்தின் அனைத்து மாவட்டங்களிலும் இருந்து கயத்தாறுக்கு பேருந்து வசதிகள் உள்ளது.

திருநெல்வேலி செல்லும் வழியில் கோவில்​ப்பட்டிக்கு அடுத்து அமைந்துள்ளது.

மேற்கோள்கள்
-----------
***கயமை கடக்க*** (*Kayamai Kadakka*) என்பது 2021ஆம் ஆண்டு வெளியான தமிழ் மொழி பரபரப்பூட்டும் திரைப்படமாகும். இதை கிரண் ஆர் எழுதி, இயக்கி, தயாரித்தது மட்டுமல்லாமல் படத்தொகுப்பையும் மேற்கொண்டுள்ளார். ஓரளவுக்கு பொதுமக்களிடையே திரட்டப்பட்ட நிதியில் எடுக்கப்பட்ட திரைப்படமாகும். இத்திரைப்படம் கோயம்புத்தூரையும், அதைச் சுற்றியுள்ள பகுதிகளில் ஐந்து பேர் கொண்ட குறைந்த அளவிலான குழுவினருடன் கெரில்லா-திரைப்படத் தயாரிப்பின் நுட்பத்தைப் பயன்படுத்தி படமாக்கப்பட்டது. 3 திசம்பர் 2021 அன்று காட்சிக்கு-காசு தளத்தில் உலகம் முழுவதும் இணையத்தில் வெளியிடப்படுவதற்கு முன்பு, அதன் ஆரம்பத் திரையிடலின் போது *பேரலல் லைன்ஸ்* என்று பெயரிடப்பட்டது.

கதை
---

முகநூல் மூலம் மட்டுமே ஒருவரையொருவர் அறிந்த இரண்டு ஆண்கள், அவர்களின் பெயரையும் பெண்களுக்கு எதிரான குற்றங்களுக்கு அநீதி குறித்த அவர்களின் கருத்தையும் பொதுவாக இரண்டு விஷயங்களைப் பகிர்ந்து கொள்கிறார்கள். அவர்கள் இருவரும் முதல்முறையாக நேரில் சந்திக்கும் போது அவர்களின் வாழ்க்கையில் ஒரு திருப்பம் ஏற்படுகிறது.

தயாரிப்பு
---------

இயக்குநர் மணிரத்னத்திடம் உதவியாளராக இருந்த கிரண் இந்தப் படத்தின் மூலம் இயக்குநராக அறிமுகமானார்.

வெளியீடு
--------

திசம்பர் 2020 இல் கனடாவின்  மொசைக் சர்வதேச தெற்காசிய திரைப்பட விழாவில்] கயமை கடக்க, *டிஜிட்டல் டிஐஎஃப்எஃப் பெல் லைட்பாக்ஸால்* ஆன்லைனில் நடத்தப்பட்டது. திரைப்பட விழாவில் நடுவர் பரிசை வென்றது. மேலும், குழுமத்தின் செயல்திறன், திரைக்கதை, படத்தொகுப்பு, ஒலி வடிவமைப்பு ஆகியவற்றிற்காக சிறப்புக் குறிப்பையும் பெற்றது.

பின்னர் இது நியூயார்க் இந்திய திரைப்பட விழா 2021, மெல்போர்ன் இந்திய திரைப்பட விழா 2021, சென்னையின் சுதந்திர திரைப்பட விழா 2021 , பாஸ்டன் கலைடாஸ்கோப் இந்திய திரைப்பட விழா 2021 ஆகியவற்றில் திரையிடப்பட்டது.

படம் வெளியானதைத் தொடர்ந்து, தி டைம்ஸ் ஆஃப் இந்தியா படத்தை, "சிறியதாக பரபரப்பூட்டும் படத்தின் கதை அடுத்ததாக எங்கு செல்லும் என்பதை யூகிக்க வைக்கிறது" என எழுதியது. சினிமா எக்ஸ்பிரஸ் இந்த திரைப்படத்தை "சுவாரசியமான மிதமான-தீ" என்று எழுதியது. அதே நேரத்தில் *தி நியூஸ் மினிட்* இது "பாதுகாக்க முடியாத அரசியலால் கைவிடப்பட்ட நன்கு தயாரிக்கப்பட்ட த்ரில்லர்" என்று குறிப்பிட்டது.

சான்றுகள்
---------

1. ↑  "Kayamai Kadakka: Tamil Feature Film to be Screened at New York Indian Film Festival, Director Says Film was Shot in a "Backward Process"". *Silverscreen India* (ஆங்கிலம்). 2021-06-03. 2021-12-17 அன்று பார்க்கப்பட்டது.
2. ↑  "Kayamai Kadakka: The long road home". *The New Indian Express*. 2021-12-17 அன்று பார்க்கப்பட்டது.
3. ↑
4. ↑
5. ↑  "Tamil indie film 'Parallel Lines' wins Jury prize at Canadian Film Festival". *The News Minute* (ஆங்கிலம்). 2020-12-13. 2021-12-17 அன்று பார்க்கப்பட்டது.
6. ↑  "Indie film Parallel lines to be screened at New York Indian Film Festival - Times of India". *The Times of India* (ஆங்கிலம்). 2021-12-17 அன்று பார்க்கப்பட்டது.
7. ↑  *Kayamai Kadakka Review: ​Kayamai Kadakka is an indie with ambition*, 2021-12-17 அன்று பார்க்கப்பட்டது zero width space character in `|title=` at position 25 (உதவி)
8. ↑
9. ↑

வெளி இணைப்புகள்
---------------

* Kayamai Kadakka at IMDb
ஆர்கண்டி ஆடையில் சிறுமி. சுமார் 1900. வலென்சியன் மியூசியம் ஆஃப் எத்னாலஜி சேகரிப்பு.
**ஆர்கண்டி** (*Organdy*, also spelled *Organdie*)  என்பது ஒரு வகையான மெல்லிய இலகுரக பருத்தி துணி ஆகும்.  
மிக இலேசாகவும், கம்பி போன்ற விரைப்பான தன்மையும், ஒளி புகவிடும் திறனும் உள்ள துணியான இது மிக மெல்லியது.

பயன்
----

ஆர்கண்டி துணியானது திருமண ஆடைகள், பெண்களுக்கான விழா ஆடைகள், இரவிக்கை போன்றவை தைக்கப் பயன்படுத்தப்பட்டது. ஆர்கண்டி திரைத்துணி, ஆடைகளின் உள்ளடுக்கு போன்றவற்றிற்கு பயன்படுத்தும் ஒரு பொருளாக இருந்தது.  19 ஆம் நூற்றாண்டின் பிற்பகுதியிலிருந்து 20 ஆம் நூற்றாண்டின் நடுப்பகுதியில், இளம் பெண்கள் ஆர்கண்டி ஆடைகளை அணிந்தனர்.  மேனாடுகளில் பெண்களுக்கும் குழந்தைகளுக்கும் ஏற்ற ஆடைகளின் விளிம்பில் இது வைத்துத் தைக்கப்பட்டது. இன்று, மார்க் ஜேக்கப்ஸ் போன்ற வடிவமைப்பாளர்களின் உயர் புதுப்பாங்கு சேகரிப்புகளில் ஆர்கன்டி பெரும்பாலும் காணப்படுகிறது.

குறிப்புகள்
-----------

1. 1 2  Humphries, Mary (1996). *Fabric reference*. Internet Archive. Upper Saddle River, N.J. : Prentice Hall. பக். 169, 5, 7. பன்னாட்டுத் தரப்புத்தக எண்:978-0-13-349671-0. .
2. ↑  Elsasser, Virginia Hencken (2005). *Textiles : concepts and principles*. Internet Archive. New York, NY : Fairchild Publications. பக். 126, 225. பன்னாட்டுத் தரப்புத்தக எண்:978-1-56367-300-9. .
3. ↑  Le Van, Marthe (2009). *Stitched Jewels: Jewelry That's Sewn, Stuffed, Gathered & Frayed*, p. 10. Sterling Publishing Co. Inc.
4. ↑  Dolan, Maryanne (1987). *Vintage clothing, 1880-1960 : identification & value guide*. Internet Archive. Florence, Ala. : Books Americana. பக். 99. பன்னாட்டுத் தரப்புத்தக எண்:978-0-89689-063-3. .
**சாலா நாத் கனால்** (*Jhala Nath Khanal*, நேபாளம்: झलनाथ खनाल, ஜாலா நாத் கனால்; பிறப்பு: மே 20, 1950) பெப்ரவரி 2010 இல் இருந்து நேபாளத்தின் பிரதமரும், நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) இன் தலைவரும் ஆவார்.

வாழ்க்கைச் சுருக்கம்
--------------------

கனால் நேபாளக் கம்யூனிஸ்ட் (மார்சிஸ்ட்-லெனினிஸ்ட்) கட்சியின் உறுப்பினராகவும், பின்னர் 1982 முதல் 1986 வரை அக்கட்சியின் பொதுச் செயலரகவும் பணியாற்றினார். பின்னர் நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) இல் இணைந்தார். 1997 கூட்டு அரசாங்கத்தில் தகவல் தொடர்புத்துறை அமைச்சராக இருந்தார்.

2008 ஆம் ஆண்டில் இடம்பெற்ற நாடாளுமன்றப் பொதுத்தேர்தலில் இலாம் தொகுதியில் போட்டியிட்டு வெற்றி பெற்றார். 2008 முதல் பெப்ரவரி 2009 வரை மார்க்சிஸ்ட்-லெனினிஸ்ட் ஒன்றியக் கட்சியின் பொதுச் செயலாலராகவும், பின்னர் பெப்ரவரி 16, 2009 முதல் அக்கட்சியின் தலைவராகவும் தேர்ந்தெடுக்கப்பட்டார்.

பிரதமர்
-------

பெப்ரவரி 2011 இல் பிரதமராகத் தேர்ந்தெடுக்கப்பட்ட பின்னர் சாலா நாத் கனால்
ஏழு மாதங்களாக பிரதமர் பதவிக்கு நாடாளுமன்ற உறுப்பினர்களுக்கிடையே இடம்பெற்ற போட்டிகளில் எவரும் போதியளவு வாக்குகள் பெறாமல் அப்பதவி நிரப்பப்படாமல் இருந்து வந்தது. இறுதியாக 2011 பெப்ரவரி 6 இல் கனால் தேர்ந்தெடுக்கப்பட்டார். 601 உறுப்பினர்கள் அடங்கிய நாடாளுமன்றத்தில் கனாலுக்கு ஆதரவாக 368 வாக்குகள் கிடைத்தன. இவருக்கு அடுத்தபடியாக நேபாள காங்கிரசு கட்சியின் ராம் சந்திரா பவுடெல் 122 வாக்குகளைப் பெற்றார்.

சூன் 2010 இல் மாதவ் குமார் நேபாள் பிரதமர் பதவியில் இருந்து விலகியதை அடுத்து நேபாளத்தில் முறையான ஓர் அரசு இருக்கவில்லை. சூலை மாதத்தில் இருந்து 16 தடவைகள் இடம்பெற்ற பிரதமருக்கான வாக்கெடுப்புகளில் எவரும் அறுதிப் பெரும்பான்மையைப் பெறவில்லை. எனினும், 2011 பெப்ரவரி 3 இல் நேபாளத்தின் மிகப்பெரும் செல்வாக்குள்ள கட்சியான நேபாள கம்யுனிஸ்ட் கட்சி (மாவோயிஸ்ட்) தேர்தலில் தனது கட்சி வேட்பாளரை போட்டியில் இருந்து விலக்கியதை அடுத்து, கனாலுக்கு தனது ஆதரவைத் தெரிவித்தது. இதனை அடுத்து கனால் நேபாளத்தின் மூன்றாவது பிரதமரானார். 2008 ஆம் ஆண்டில் நேபாளம் குடியரசானது..

மேற்கோள்கள்
-----------

1. 1 2 3 4 5  CNN:Nepalese parliament elects new prime minister
2. 1 2  Biography of Jhala Nath Khanal பரணிடப்பட்டது 2010-08-09 at the வந்தவழி இயந்திரம் jnkhanal.com
3. ↑  "Nepal gets new leader, but future still jittery". Christian Science Monitor. 4 February 2011. 4 February 2011 அன்று பார்க்கப்பட்டது.
**புதுக்கோட்டை தொடருந்து நிலையம்** (*Pudukkottai railway station*, நிலையக் குறியீடு:*PDKT*) இந்தியாவின், தமிழ்நாடு மாநிலத்தில், புதுக்கோட்டை நகரில் உள்ள ஒரு தொடருந்து நிலையமாகும். இது தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது. இந்த நிலையம் திருச்சிராப்பள்ளி - காரைக்குடி வழித்தடத்தில் உள்ள ஒரு முக்கிய தொடருந்து நிலையமாகும். இந்த நிலையம் தமிழகத்தின், தென்மாவட்டங்களுக்கு மாற்று இரயில் பாதையாகவும் செயல்படுகிறது.

வரலாறு
------

1886 ஆம் ஆண்டின் தொடக்கத்தில், புதுக்கோட்டையை தொடருந்து மூலம் திருச்சி மற்றும் பிற இடங்களுடன் இணைக்கும் திட்டம் செயல்படுத்தப்பட்டது. ஆனால் அப்போது தென்னிந்தியாவின் பிற பகுதிகள் ஆங்கிலேயர் ஆட்சியின் கீழ் இருந்தபோது, ​​புதுக்கோட்டை சமஸ்தானம் ஒரு மன்னரால் ஆளப்பட்டதால், இவர்களுக்கிடையில் முன்மொழியப்பட்ட ரயில் பாதையின் செலவுத் தொகை பங்கீடு குறித்து நீடித்த பேச்சுவார்த்தைகள் நடந்தன. பின்னர், ஒரு வழியாக 35 ஆண்டுகளுக்கு பிறகு 1921ஆம் ஆண்டில், திருச்சிராப்பள்ளி- புதுக்கோட்டை- காரைக்குடி பாதையின் போக்குவரத்துக்கான செலவு கணக்கெடுப்பானது, தென்னிந்திய இரயில்வேயின் (எஸ்.ஐ.ஆர்) ராவ் சாஹிப் எஸ்.கிருஷ்ணமாச்சாரியால் எடுக்கப்பட்டது. இதில் இரயில் பாதை அமைப்பதற்கான செலவு மைலுக்கு, ரூ. 1.32 லட்சம் வரை செலவாகும் என்று மதிப்பிடப்பட்டது. ஒரு குறுகிய கால கட்டுமானத்திற்குப் பிறகு, திருச்சிராப்பள்ளி - புதுக்கோட்டை வழித்தடமானது ஏப்ரல் 17, 1929 இல் திறக்கப்பட்டது மற்றும் சூலை 1, 1930 அன்று புதுக்கோட்டை - மானாமதுரை வழித்தடமானது திறக்கப்பட்டது.

அமைவிடம்
--------

இந்த தொடருந்து நிலையம் புதிய பேருந்து நிலையத்திலிருந்து சுமார் 2.1 கிலோமீட்டர் (1.3 மைல்) தொலைவில் அமைந்துள்ளது. இது நகரத்திலிருந்து வெகு தொலைவில் அமைந்துள்ளதால் இதை எளிதில் அணுக முடியாது. இதை ஒரு வாடகையுந்து அல்லது ஆட்டோ ரிக்சா மூலம் அணுகலாம். பாதை மாற்றத்திற்கு முன், நிலையத்தில் 3 தடங்கள் மட்டுமே இருந்தன. இப்போது சரக்கு தொடருந்துகளை கையாள, கூடுதல் நான்காவது பாதை அமைக்கப்பட்டுள்ளது. எதிர்காலத்தில் தொடருந்து நிலையத்தை விரிவுபடுத்துவதற்கு கணிசமான அளவு இடமும் உள்ளது.

சேவைகள்
-------

திருச்சிராப்பள்ளியில் இருந்து காரைக்குடி, மானாமதுரை செல்லும் அனைத்து தொடருந்துகளும், சென்னை எழும்பூர் மற்றும் திருச்சிராப்பள்ளியில் இருந்து இராமேஸ்வரம் செல்லும் சில தொடருந்துகளும் மற்றும் செங்கோட்டைக்கு செல்லும் ஒரு தொடருந்தும் நிலையம் வழியாக செல்கின்றன. இந்த நிலையத்தில் அனைத்து தொடருந்துகளும், குறைந்தபட்சம் 1-2 நிமிடங்கள் நிறுத்தப்படுகிறது.

மேற்கோள்கள்
-----------

1. ↑  "Madurai Division System Map" (PDF). *Southern Railway*. 14 May 2017 அன்று பார்க்கப்பட்டது.
2. ↑  "No bonanza for T.N. in Railway Budget". The Hindu. 2012-03-15. 2015-03-03 அன்று பார்க்கப்பட்டது.

வெளியிணைப்புகள்
---------------

* புதுக்கோட்டை தொடருந்து நிலையம் Indiarailinfo.
**சாலி** என்னும் சொல் நெல்லைக் குறிக்கும். இது நெல்லின் வகைகளில் ஒன்று. 

மறவரினத்தில் மகளாக பிறந்தவள். 

கொற்றவை தெய்வத்தைச் **சாலினி** என்றனர். கருவுற்றிருந்த பெண்கள் யாழ், முழவு, ஆகுளி முழக்கத்துடன் சாலினிக்குப் பொங்கலிட்டுப் படைத்தனர்.

விண்ணின் வடதிசையில் விங்கும் விண்மீன்கள் ஏழு. அவற்றுள் **சாலினி என்னும் மீன்** ஒன்று. இதனை வடநூலார் அருந்ததி என்பர். இந்திரன் முருகனைத் துண்டு துண்டாக்கிய தசைப் பிண்டத்தை இந்த **அருந்ததி** என்னும் சாலினி நீங்கலாக ஏனைய அறுவரும் உண்டு ஆறு மகவைப் பெற்றார்களாம். ஆவை ஒன்றானவன் ஆறுமுகனாம். 

சாலினி விண்மீனைச் சிலப்பதிகாரம் **சாலி** என்று குறிப்பிடுகிறது. இது வடதுருவமாக விளங்கும் விண்மீன். மற்ற விண்மீன்களைப் போல மக்கள் கண்ணுக்குத் திசை மாறித் தோன்றாமல் ஒரே இடத்தில் தோன்றுவதால். மனம் மாறாத கற்புடைய பெண்ணாக உருவகம் செய்வர். 

சாலினி என்பவள் வேட்டுவர் குடியில் **சாமியாடிக் குறி சொல்லும் பெண்**.

அடிக்குறிப்பு
-------------

1. ↑  சாலி நெல்லின், சிறை கொள் வேலி, பொருநராற்றுப்படை. 246
2. ↑  
கடுஞ்சூல் மகளிர் பேணி, கைதொழுது,  

பெருந் தோள் சாலினி மடுப்ப (மதுரைக்காஞ்சி 609-610)
3. ↑  
வடவயின், விளங்கு ஆல், உறை எழு மகளிருள்  

கடவுள் ஒரு மீன் சாலினி ஒழிய,  

அறுவர் மற்றையோரும் அந் நிலை அயின்றனர்: (பரிபாடல் 5 அடி 43-45)
4. ↑  வானத்துச் சாலி ஒரு மீன் தகையாள் (சிலப்பதிகாரம் காதை1 அடி 50)
5. ↑  
வழங்கு வில் தடக்கை மறக் குடித் தாயத்துப்  

பழங் கடன் உற்ற முழங்கு வாய்ச் சாலினி  

தெய்வம் உற்று, மெய்ம் மயிர் நிறுத்து,  

கை எடுத்து ஓச்சி, கானவர் வியப்ப, (சிலப்பதிகாரம் 12-1-7)
குழாய்ஆர்கன்
மேல்நாடுகளில் முக்கியமாக மாதா கோவில்களில் பயன்படுத்தம் இசை கருவி. இது அழுத்தமான காற்றினால் இயக்கப்படும் பல குழாய்களைக் கொண்டது. இக்குழாய்கள் ஒவ்வோன்றும் ஒரு சுரத்தை தோற்றுவிக்கும். கி.மு 2ஆம் நூற்றாண்டில் எளிய வடிவில் ஆர்கன் வழக்கத்தில் இருந்தது. இதில் காற்று நிறைந்த பெட்டியின் மேல் பல குழாய்கள் அமைக்கப்பட்டிருக்கும். ஒரு துருத்தியின் உதவியால் பெட்டிக்குள் காற்று செலுத்தி, ஒலிக்குமாறு செய்யப்பட்டுள்ளது.

வளர்ச்சி
--------

கால்களால் இயக்கப்படும் ஆர்கன்
5ஆம் நூற்றாண்டில் எருசலேம் நகரில் ஆர்கன் 12 குழாய்களும், 15 துருத்திகளும் கொண்டிருந்தன. இதன் ஒலி ஒரு மைல் தொலைவுவரை கேட்கும். 7 ஆம் நூற்றாண்டில் கைகளால் இயக்கும் கட்டைகள் தவிர கால்களால் இயக்கப்பட்ட மிதிகளைக் கொண்டு, ஒரே நேரத்தில் பல சுரங்களை எழுப்பும் முறை கண்டுபிடிக்கப்பட்டது.

ஜோசப் பூத்
----------

ஆர்கன் கட்டைகள் பெரிதாகவே, கட்டைகள் சிறியனவாகவும் எளிதில் இயக்க ஏற்றவாறு ஜோசப் பூத் வடிவமைத்தார். 19 ஆம் நூற்றாண்டில் மின்சாரத்தினால் இயங்கும் கட்டைகள் கண்டுபிடிக்கப்பட்டன. இம்முறையில் சாவி அழுத்தினால் ஒரு மின்காந்தம் இயங்கத்துவங்கி குழாய் ஒலிக்குமாறு செய்யப்பட்டுள்ளது.

தற்கால ஆர்கன்
-------------

4 கட்டைகளையும், ஒரு மிதி பலகையையும் கொண்டுள்ளது. கட்டைகளில் இருந்து 64 சுரங்களும் மிதிகளின் உதவியால் 32 சுரங்களையும் பெறலாம். ஒரே வகையான பண்புகளும், பல சுருதிகளும் உள்ள பல குழாய்கள் ஒரு தொகுதியில் அமைந்திருக்கும். ஒரு தொகுதியில் உள்ள குழாய்கள் அனைத்தும் ஒரு பிடியில் இயக்க ஏற்றவாறு அமைந்திருக்கும்.

ஆர்கன் சிறப்புகள்
-----------------

இங்கிலாந்தில் ஆல்பர்ட் ஹால் என்னும் அரங்கில் ஆர்கன் 9,723 குழாய்களையும், 146 குழாய் தொகுதிகளும் கொண்டது.

லீவர்ப்பூல் மாதா கோயில் உள்ள ஆர்கன்13,236 குழாய்களை உடையது.

மேற்கோள்கள்
-----------

1. ↑   The organ developed from older musical instruments like the panpipe, therefore is not the oldest musical instrument.
2. ↑  Landkreis Bad Kreuznach - Regal (1988, Gebr Oberlinger) - Copy of an instrument by Michael Klotz, ca. 1600
3. ↑   The Music of the Bible by John Stainer, M.A.
4. ↑  Greek and Roman Pipe Organs, Bellum Catiline - two items from "The Story of the Organ" by C.F. Abdy Williams, published in 1903 by Walter Scott Publishing.
டாம்பா விாிகுடா
**டாம்பா விரிகுடா** என்பது வட அமெரிக்காவில் உள்ள ஒரு விரிகுடா ஆகும். இது மெக்சிகோ வளைகுடாவின் ஒரு பகுதியாக அமெரிக்காவின் மேற்கு புளோரிடா வரை பரவியுள்ளது. இவ்விரிகுடா 27.45° வடக்கு, 82.35° மேற்கில் அமைந்துள்ளது. இது 40 கி.மீ. நீளத்தையும் 7.12 மீ. அகலத்தையும் கொண்டுள்ளது. பினெல்லாஸ் முந்நீரகத்தால் இவ்விரிகுடாவின் ஒரு பகுதி மேற்கில் தனியாக உள்ளது. மற்றொரு நிலப்பகுதி தெற்காக இவ்விரிகுடாவின் நடுப்பகுதி வரை சென்று மேற்கில் பழைய டாம்பா விரிகுடாவும் கிழக்கில் ஹில்ஸ்ப்ரோ விரிகுடாவும் உருவாகக் காரணமாகிறது. இவ்விரிகுடா மேற்கில் அமைந்துள்ள செயின்ட் பீட்டர்ஸ்பேர்க் நகருக்கும், வடகிழக்காக அமைந்துள்ள டாம்பா நகருக்கும் உல்லாச இடமாகவும், வணிக இடமாகவும் விளங்குகிறது.

பண்பிலோ தே நோர்வேஸ் 1528 ஆம் ஆண்டு ஏப்ரல் மாதம் இவ்விரிகுடாவைக் கண்டுபிடித்தார். ஹெர்மண்டோ தே சோடா என்னும் ஸ்பெயின் நாட்டுத் தோட்ட வல்லுநர் 1539 ஆம் ஆண்டு மே மாதம் 25 ஆம் நாள் இவ்விரிகுடாவுக்கு வந்த பின் அமெரிக்க தென் கிழக்குப் பகுதி வழியாக பயணம் செய்தார்.

மேற்கோள்
========

1. ↑  அறிவியல் களஞ்சியம் தஞ்சாவூர் தமிழ் பல்கலைக்கழகம் தொகுதி 11
**டாம் ஸ்மேல் லினக்ஸ்** (டிஎஸ்ஸெல் என்றும் அறியப்பட்ட) லினக்ஸ் வழங்கல் பழைய கணினிகளை வீணாக்காமல் லினக்ஸை நிறுவிப் பாவிப்பதற்காக உருவாக்கப்பட்டதாகும். 

டிசம்பர் 16 2006 இன் படி இது லினக்ஸ்வழங்கலை அவதானிக்கும் டிஸ்ரோவோச் (டிஸ்ரோவாச்) இணையத்தளத்தில் 8 ஆவதாகவுள்ளது (இது பக்கங்களைப் பார்வையிடுவதைக் கணிப்பிடுதல் மூலம் நிரலிடுகின்றது). இது பழையகணினிகளில் லினக்ஸைப் பாவிப்பதற்கான ஆர்வத்தை எடுத்துக் காட்டுகின்றது. 

இதன் முழுமையான பதிப்பிலுள்ள சிறிய அளவினால் ஏனைய இயங்குதளங்களைப் போலல்லாமல் மிகச் சிறிய இடவசதியிலேயே இயங்கக் கூடியது. இது சிறிய இறுகுவட்டு மற்றும் 64 மெகாபைட் அளவான யுஎஸ்பி பிளாஷ் டிரைவ் மற்றும் ஜிப்டிரைவ், மற்றும் கொம்பக்ட் (கம்பக்ட்) ஊடாக இயங்கக் கூடிய்து.

ஆரம்பம்
-------

டாம் ஸ்மோல் லினக்ஸ் ஜான் அன்ரூஸ்ஸினால் ஆரம்பிக்கப்பட்டது பின்னர் பல்லாயிரக்கணக்கான தனார்வலர்களல் இந்தத்திட்டம் மேலும் மேம்படுத்தப் பட்டது. 

டாம் ஸ்மோல் லினக்ஸ் நொப்பிக்ஸ் லினக்ஸைப் பின்பற்றியே உருவாக்கப்பட்டுள்ளது.

வசதிகள்
-------

டிஎஸெலின் தற்போதைய பதிப்பு 3.1 ஆகும். இது நவம்பர் 28, 2006 இல் வெளிவந்தது. இதிலுள்ள வசதிகள்

* இணைய உலாவிகள்
	+ பயர்பாக்ஸ்
	+ டிலோ
	+ நெட்றிக்
* மின்னஞ்சல் கிளையண்ட்
* இணைய சேவர் (மங்கி இணைய சேவர்)
* AxY GTK , FTP கிளையண்ட்

இவற்றுடன் ஒப்பிண் ஆபிஸ் போன்றவை இணையத்தளமூடாக இலவசமாகப் பதிவிறக்கம் செய்யக் கூடியவை.

ஆரம்பிக்கும் தேர்வுகள்
----------------------

இதை ஆரம்பிக்கும் போது எத்துக் குறியீடுகளை இட்டு இதை ஆரம்பிக்கலாம் அவ்வாறில்லாம் விசைப்பலகையில் எதையும் தட்டசுச் செய்யாமால் விட்டுக் கணினியை ஆரம்பித்தால் வழமையான கணினியின் பாகங்களைக் கண்டுபிடித்து கணினியை ஆரம்பிக்கும். சிலவேளைகளில் கணினியின் வன்பொருட் பாகங்களை கண்டுபிடிகாது என்பதையும் கவனத்திற் கொள்ளவும்.

பதிப்புக்கள்
------------

### லைவ் சிடி

டிஎஸேல் கணினியின் வன்வட்டு இல்லாமல் ஆரம்பிக்கக் கூடிய லினக்ஸ் வழங்கல்களில் ஒன்றாகும். இது ராம்டிஸ்கைப் பாவித்துக் கணினிகளின் ராமில் நிறுவி இயங்கக் கூடியது. இது எக்ஸ்விண்டோவை இயக்கக்கூடியது. ஓரளவு முழுமையான டெஸ்க்டாப்புடன் விளிப்பூட்டும் கட்டளைகளையும் கொண்டுள்ளது.

வன்பொருட் தேவைகள்
-----------------

டிஎஸெல் x86 கணினிகளில் இயங்கக் கூடியது. இது 386, 486, பென்ரியம் வகைக் கணினிகள் மற்றும் வயா சீ3 கணினிகள் ஏஎம்டி புரோச்சர்களிலும் இயங்கக் கூடியது.

இவற்றையும் பார்க்க
------------------

* லினக்ஸ் வழங்கல்கள்

வெளியிணைப்புக்கள்
-----------------

* டாம் ஸ்மோல் லினக்ஸ் (ஆங்கில மொழியில்)
* எவ்வாறு டிஎஸெல் லினக்ஸைப் பாவிப்பது? (ஆங்கில மொழியில்)
**கிரிகொரஹ நடனம்** இலங்கையின் பூர்வீகக் குடிகளான வேடுவர்களுக்கே உரித்தானதொரு நடனமுறையாகும்.
இந்தக் 'கிரிகொரஹ' நடனமானது வேடுவ கூட்டத்துக்குக் கூட்டம் வேறுபடுகின்றது. இவை சிறு வேறுபாடுகளுடனேயே நடைபெறுகின்றன.

நோக்கம்
-------

இந்நடனமானது வனத்தில் வேட்டையாடும் மிருகங்கள் குறைவடைந்தால் வன தெய்வத்தின் ஆசியை வேண்டி நிறைவேற்றப்படும் ஒரு விசேட செயற்பாடாகும். அத்துடன், காட்டிலுள்ள பயங்கர மிருகங்களிடமிருந்து பாதுகாப்பை வேண்டியும் நடனமாடி பூசைகளை நடத்துகின்றனர். மேலும் வேடுவ சமுகத்தின் திருமணங்கள், சடங்குகள் உள்ளிட்ட முக்கிய வைபவங்களின் போதும் இந்நடனத்தை ஆடுவர். இது அவர்களது பூர்வீகத்துடன் இணைந்தது.

இரவு நடனம்
----------

இந்நடனத்தில் பங்குகொள்ளும் வேடுவர்கள் நாகமரக் கிளைகளையும், வேப்பமரக் கிளைகளையும் இடுப்பில் கட்டி தலைமுடியை பின்புறமாக அவிழ்த்துவிட்டுக் கொள்வர். ஆண்களும் பெண்களும் ஒன்றாகவே ஆடுவார்கள். பெரும்பாலும் இந்த ஆட்டம் இரவு நேரத்திலே ஆடப்படும்.

மாற்றம்
-------

இலங்கை தம்பாளையிலுள்ள வேடுவர்களில் 'கிரிகொரஹ' நடனம் தற்போது பார்வையாளர்களுக்காக ஆடப்படும் ஒரு நடனமாகவே மாறிவிட்டது. ஏனெனில், உள்ளூர் மற்றும் வெளிநாட்டு உல்லாசப் பயணிகளை மகிழ்வித்து அவர்களிடமிருந்து பரிசுப் பொருள்களைப் பெற்றுக் கொள்வதை தற்போது வேடுவர்கள் விரும்புகின்றனர்.
**ஆர்கோன்** (*Archon* கிரேக்கம்: ἄρχων‎ , பன்மை: ἄρχοντες, *árchontes* ) என்பது "ஆட்சியாளர்" என்று பொருள்படும் ஒரு கிரேக்கச் சொல்லாகும். இது ஒரு குறிப்பிட்ட பதவியின் பெயராக அடிக்கடி பயன்படுத்தப்படுகிறது.

பண்டைய கிரேக்கம்
----------------

பண்டைய கிரேக்கத்தின் துவக்கக்கால இலக்கிய காலத்தில், பல்வேறு கிரேக்க நகர அரசுகளின் தலைமை நீதிபதிகள் *அர்கோன்டெஸ்* என்று அழைக்கப்பட்டனர்.  *"கிளப் லீடர்" முதல் "மாஸ்டர் ஆஃப் தி டேபிள்ஸ்* "வரை "உரோமன் ஆளுநர்" வரை "கிளப் லீடர்" வரையிலான பொதுவான பொதுவான பொருளில் கிரேக்க வரலாறு முழுவதும் இந்த சொல் பயன்படுத்தப்பட்டது.[]

ஏதென்சில் ஒரே நேரத்தில் மூன்று பேர் கொண்ட ஆர்கோன் என்ற பதவி முறை உருவாக்கப்பட்டது. அதில் உள்ள மூவர் அர்ச்சன், போல்மார்க், ஆர்கான் பசிலியஸ் என அழைக்கப்பட்டனர்.  அரிசுடாட்டிலின் கான்சிடியூசன் ஆப் தி ஏதன்சின்படி, மன்னரின் அதிகாரம் முதலில் ஆர்கோன்களுக்கு வழங்கப்பட்டது. மேலும் இந்த பதவிகள் பத்து ஆண்டுகளுக்கு ஒருமுறை தேர்தல் மூலம் பிரபுத்துவத்திலிருந்து நிரப்பப்பட்டன. இந்த காலகட்டத்தில் ஆர்கோன் எபோனிமோசு தலைமை நீதிபதியாகவும், போல்மார்க் படைத் தலைவராகவும், அர்ச்சன் பசிலியசு சமயத் தலைவராகவும் பொறுப்பேற்றிருந்தனர். கிமு 683 க்குப் பிறகு, ஆர்கோன்கள் ஆண்டுக்கு ஒருமுறை தேர்ந்தெடுக்கபட்டனர். இதற்கு அடுத்த மாற்றம் செயல்முறை போன்றவை தெளிவாக இல்லை என்றாலும், கி.மு. 487 பிறகு ஆர்கோன்கள் குடிமகன்களிலிருந்து தேர்ந்தெடுக்கபட்டபோதும் படைத்தளபதி பொறுப்பு வகித்த போல்மார்க்கின் இராணுவப் பொறுப்புகள் ஸ்ட்ராடகோய் எனப்படும் புதிய வகை தளபதிகளால் எடுத்துக் கொள்ளப்பட்டன. அதன்பிறகு போலமார்ச் சிறிய சமயக் கடமைகளை மட்டுமே கொண்டிருந்தார். அரசியல் முக்கியத்துவம் குறைந்தாலும், சனநாயகத்தின் படி அர்ச்சன் எபோனிமோசு அரசு தலைவராக இருந்தார். ஆர்கோன்களுக்கு தெஸ்மோதெட்டாய் (பிலி. ஆஃப் தெஸ்மோதெட்ஸ்) என்று அழைக்கப்படும் "இளைய ஆர்கோன்கள்" உதவியாக இருந்தனர். கிமு 457 பிறகு முன்னாள் ஆர்கோன்கள் அரயோப்பாகு மேடையின் வாழ்நாள் உறுப்பினர்களாயினர். என்றாலும் அந்த அவை அந்த நேரத்தில் அரசியல் ரீதியாக மிக முக்கியமானதாக இல்லை.

குறிப்புகள்
-----------

1. ↑  Mitchell 1911.
2. ↑  Mitchell 1911, ப. 444.
3. ↑  Mitchell 1911, ப. 445.
**தி சைலன்ஸ்** (The Silence) என்பது ஈரானியத் திரைப்படம் ஆகும். ஈரானியரான முஹ்சின் மக்மல்பஃப் இயக்கி 1998இல் வெளியான திரைப்படம் இது. இத்திரைப்படத்தின் கதை தஜகிஸ்தானில் நடப்பதாகக் காட்டப்பட்டிருக்கும்.

ஒரு பார்வையற்ற சிறுவன் தனது குடும்பத்திற்காகச் சம்பாதிக்கிறான். ஆனால் சுற்றுப்புறங்களில் அவன் கேட்கும் இனிய குரல்கள், இனிய ஒலிகள் மற்றும் இசையால் கவரப்படுகிறான். அவனால் அவனால் சரியாக வேலை செய்ய முடியவில்லை.
இதனால் அவன் சந்திக்கும் பிரச்சனைகளை இத்திரைப்படம் பேசுகிறது.

கதை
---

*குர்ஷித்* தஜ்கிஸ்தானில் ஆற்றங்கரையிலிருக்கும் ஒரு வீட்டில் தன் அம்மாவுடன் வசிக்கிறான். வீட்டின் உரிமையாளர் ஒவ்வொரு நாளும் வந்து வீட்டு வாடகையைக் கேட்கிறார். வாடகை கொடுக்கவில்லையெனில் வீட்டைக் காலி செய்ய வேண்டும் என எச்சரிக்கிறார் அவர். கண் தெரியாக குர்ஷித்திற்கு இசைக்கருவி கம்பிகளின் ஸ்வரத்தை சரி செய்யும் (tuning musical instruments) அபாரத் திறமை இருக்கிறது. இசைக் கருவிகள் (தம்புரா) செய்யும் ஒரு பட்டறையில் குர்ஷித்தும் அவனது தோழி நதீராவும் வேலை பார்க்கின்றனர். குர்ஷித் இசையின் ஸ்வரங்களையே எப்போதும் நினைத்துக் கொண்டிருக்கிறான். எப்பொழுதெல்லாம் மிகச் சிறந்த இசைக் கலைஞர்களின் பாடலையோ அல்லது இசைக் கருவிகளின் மீட்டலையோ கேட்க நேர்கின்றதோ அப்போதெல்லாம் அதனால் கவனம் சிதறி அவர்களையே தொடர்ந்து செல்கிறான். பின்னர் பாதை தவறிவிடுவதால் அடிக்கடி அவனால் குறித்த நேரத்திற்குள் வேலைக்குச் செல்ல இயலவில்லை. இசையின் மீதான ஆர்வத்துக்கும் வாழ்வின் போராட்டத்திற்கும் இடையே குர்ஷித் அல்லாடுவதையே இத்திரைபடம் காட்டுகிறது.

இஸ்லாத்தில் இசை தடுக்கப்பட்டதாகக் கருதப்படுகிறது. ஆனாலும் ஈரான், தஜகிஸ்தான் போன்ற நாடுகளில் வாழும் சூஃபி முஸ்லிம்கள் இசையுடன் பெரிதும் தொடர்பு கொண்டவர்களாக இருப்பதை இப்படம் மையமாகக் கொண்டு நகர்கிறது.

குறியீடுகள்
-----------

இத்திரைப்படம் சூஃபியிசம் குறியீடுகளால் நிரம்பியது. பயன்படுத்தப்பட்ட இசை, படத்தில் வரும் காட்சிகள் என ஒவ்வொன்றும் குறியீடுகளால் ஆனது. உடைந்த கண்ணாடித் துண்டு, ஆறு, இறுதிக் காட்சியில் குர்ஷித்தின் உடலில் மேலே இருந்து விழும் வெளிச்சம் என சூஃபியிசக் குறியீடுகள் படம் எங்கும் இருக்கின்றன.

இசை
---

இப்படத்தில் இசையும் முக்கியப் பங்கு வகிக்கிறது. இறுதிக் காட்சியில் பீத்தோவனின் சிம்பொனி 5 இசை பயன்படுத்தப்பட்டிருக்கும்.

நடிகர்கள்
---------

* குர்ஷித்தாக - தமினே நோர்மோடோவா (Tahmineh Normatova)
* குர்ஷித்தின் தோழி நதீராவாக - நதீரா அப்டிலாயேவா (Nadereh Abdelahyeva)
* குர்ஷித்தின் அம்மாவாக - கோப்பிய் சியாடோலாகேவா (Goibibi Ziadolahyeva)

வெளி இணைப்புகள்
---------------

* இணையத்தளம்
*ரோமஸ் மற்றும் ஜூலியட்டின் சோக வரலாற்றின்* முன்பகுதி.
***தி டிராஜிகல் கிசுடரி ஆப் ரோமியசு அண்ட் ஜூலியட்*** (*The Tragical History of Romeus and Juliet*) என்பது ஆர்தர் ப்ரூக்கின் கதைக் கவிதை ஆகும். இக்கவிதையினை 1562ஆம் ஆண்டில் ரிச்சர்ட் டோட்டல் என்பவர் முதன்முதலில் வெளியிடப்பட்டார். இது வில்லியம் சேக்சுபியரின் *ரோமியோ ஜூலியட்டின்* முக்கிய ஆதாரமாக இருந்தது. பரூக் இதை மேட்டியோ பண்டெல்லோவின் இத்தாலிய நாவலிலின் மொழிபெயர்ப்பாகக் கூறப்படுகிறது. மற்றொரு கோட்பாட்டின்படி, இது முக்கியமாக பண்டெல்லோவின் நாவலின் பிரெஞ்சு தழுவல் என்பதாகும். இது ரியோமியோ டைடென்சசு மற்றும் ஜூலியட் பைபிலோடெட் என்ற பெயர் கொண்ட பியர் போயிஸ்டுவா எனும் மனிதனை உள்ளடக்கியது.

சேக்சுபியரின் ரோமியோ ஜூலியட்டின் கதைக்களம் நான்கு நாட்களில் நடைபெறுகிறது. ஆனால் புரூக்கின் கதை பல மாதங்கள் நடைபெறுகிறது.

ஆர்தர் புரூக் பற்றி அதிகம் அறியப்படவில்லை. தாமசு சாக்வில்லே மற்றும் தாமசு நார்டன் ஆகியோரின் அனுசரணையின் கீழ் 18 திசம்பர் 1561-ல் இவர் *இன்னர் டெம்பிள்* உறுப்பினராக அனுமதிக்கப்பட்டார். இவர் 1563-ல் பிரெஞ்சு மதப் போர்களில் புராட்டஸ்டன்ட் படைகளுக்கு உதவும் போது கப்பல் விபத்தில் மூழ்கி இறந்தார்.

கவிதையின் முடிவு சேக்சுபியரின் நாடகத்திலிருந்து கணிசமாக வேறுபடுகிறது-கவிதையில், செவிலியர் விரட்டியடிக்கப்படுகிறார் மற்றும் வஞ்சகத்தில் ஈடுபட்டதற்காக மருந்தாளுநர் தூக்கிலிடப்படுகிறார். அதே சமயம் ப்ரையர் லாரன்ஸ் வெரோனாவை விட்டு தனது நாட்களை ஒரு துறவி இல்லத்தில் முடிக்கிறார்.

மேற்கோள்கள்
-----------

1. ↑  Nelson, Alan (2010). *Records of Early English Drama: Inns of Court Volume 2*. D.S. Brewer. பக். 735.

வெளி இணைப்புகள்
---------------

* Arthur Brooke's *Romeus and Juliet* Complete original text, with a glossary and a search engine.
* Essay: *How Romeus Became Romeo* Comparing Brooke's work with Shakespeare's
**பொன்பரப்பி குடிக்காடு கிராமம்** தமிழ்நாட்டின் அரியலூர் மாவட்டத்திலுள்ள செந்துறை ஊராட்சி ஒன்றியத்துக்குட்பட்ட ஊராட்சியும் செந்துறை வட்டத்துக்குட்பட்ட வருவாய் கிராமமும் ஆகும்.

பெயர்க்காரணம்
-------------

சோழர்கள் காலத்திற்கு பிறகு 18ம் நூற்றாண்டுகளில் இந்த ஊரில் 'பொன்பரப்பியனான வனகோபரன்'என்னும் சோழர்கள் பரம்பரையிலிருந்து வந்து ஆட்சி செய்து வந்த சிற்றரசன் நினைவாக 'பொன்பரப்பி' என்றும், 'சோழ மன்னர்களால் குடியமர்த்தப்பட்ட சோழப்பரம்பரையினர்கள் வாழும் பகுதி' என்ற பொருளில் குடிக்காடு என்றும் இவ்வூரின் பெயர் அமைந்துள்ளது.[]

பள்ளிகள்
--------

பொன்பரப்பி குடிக்காடு கிராத்தில் ஒரு மேல்நிலை பள்ளியும், இரண்டு தொடக்கநிலைப் பள்ளிகளும் அமைந்துள்ளன.

கோவில்கள்
---------

இக்கிராமத்தில் 10க்கும் மேற்பட்ட கோவில்கள் உள்ளன. அவற்றில் மிகப்பழமையானது பொன்பரப்பி சொர்ண்புரீஸ்வரர் சிவாலயமாகும்.
பொன்பரப்பி சொர்ண்புரீஸ்வரர் சிவாலயம் காலத்தால் மிகவும் தொன்மை வாய்ந்தது. இது இராஜேந்திர சோழன் காலத்தில் கட்டபட்டக் கோவில்.

பொன்பரப்பி -குடிக்காடு கிராமத்திலிருந்து சேடகுடிக்காடு என்ற கிராமத்திற்கு செல்லும் வழியில் குட்டையபட்டி என்னுமிடத்தில் *காத்தியாயி அல்லது காத்தாயி அம்மன் திருக்கோவில் உள்ளது. இக்கோவில் சோழர்கள் ஆட்சி காலத்தில் உள்ளூர் மக்களால் கட்டப்பட்டக் கோவில். கி.பி. 1535ம் ஆண்டு காத்தியாயி அம்மன் திருக்கோவில் பொன்பரப்பி குடிக்காடு கிராமத்தில் நிறுவபட்டு இன்று அக்கோவில்* புதுபிக்கும் பணியில் தன்னை ஈடுபடுத்திகொண்டுள்ளது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2015-09-30 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-09-30 அன்று பார்க்கப்பட்டது.
**சர் ஆர்க்கிபால்ட் டென்னிஸ் பிளவர்** *(Archibald Dennis Flower)* (31 அக்டோபர் 1865 - 23 நவம்பர் 1950) ஒரு ஆங்கில பொது சேவகர் ஆவார்.மேலும் சேக்சுபியர் பிறப்பிட அறங்காவலர் மற்றும் பாதுகாவலர் என்னும் அறக்கட்டளைக்கும் சேக்சுபியர் நினைவு அரங்கம் எனும் அமைப்பிற்கும் தலைவராக இருந்தவர்.

ஆரம்ப கால வாழ்க்கை
------------------

பிளவர் 1865 ஆம் ஆண்டில் எட்கர் ஃப்ளவர் மற்றும் அவரது மனைவி இசபெல்லா சோபியாவின் மகனாகப் பிறந்தார். அவர் எட்வர்ட் ஃபோர்டாம் பிளவர் என்பவரின் பேரன் ஆவார். அவர் பெட்ஃபோர்ட் மாடர்ன் ஸ்கூல் மற்றும் கேம்பிரிட்ஜ்ஜில் உள்ள கிளேர் கல்லூரி ஆகியவற்றில் கல்வி கற்றார், அங்கு அவர் படகுப் பந்தயத்தில் பங்கேற்றார்.

தொழில்
------

1892 ஆம் ஆண்டில் வார்விக்ஷயர் கவுண்டி எனும் அமைப்பிற்கு பிளவர் தேர்ந்தெடுக்கப்பட்டார். 1900 ஆம் ஆண்டில் அவர் சேக்சுபியரின் பிறப்பிடத்தின் அறங்காவலர்கள் மற்றும் பாதுகாவலர்கள் என்னும் அறக்கட்டளைக்கும் ஷேக்ஸ்பியர் நினைவு அரங்கு எனும் அமைப்பிற்கும் தலைவரானார். 1900-02, 1915-18 மற்றும் 1931\_ ஆகிய ஆண்டுகளில் அவர் ஸ்ட்ராட்போர்டு-அப்-அவான் எனும் நகரின் மாநகராட்சி மன்றத் தலைவராக இருந்தார்.

குடும்ப வாழ்க்கை
----------------

பிளவர் சர் ரிச்சர்ட் கீன் என்பவரின் மகள் புளோரன்ஸ் என்பவரை மணந்தார்.
அவர்களுக்கு இரண்டு மகன்களும் ஒரு மகளும் இருந்தனர். 1950ல் ஸ்ட்ராட்போர்டில் உள்ள அவரது வீட்டில் மரணமடைந்தார்.

மேற்கோள்கள்
-----------

1. 1 2 3 4   *Who's Who*. A & C Black. 1935.
2. ↑  "Obituary: Sir Archibald Flower". *தி டைம்ஸ்* (The Times Digital Archive): p. 6. 23 November 1950.
3. ↑  *Who Was Who*, Published by A&C Black Limited, an imprint of Bloomsbury Publishing plc, 1920-2014; online edn, Oxford University Press, 2014; online edn, April 2014
முகவரியட்டை ஃகெட்கிரிகாமி (hetkirigami)
**கிரிகாமி** (切り紙, ***கிரிகாமி***?) என்பது தாளிலோ அட்டையிலோ செய்யும் ஒரிகாமி என்னும் மடிப்புருவக் கலையின் ஒரு வேறுபாடு. சப்பானிய மொழியில் *கிரு* என்றால் 'வெட்டு' *காமி* என்றால் தாள் அல்லது மடல், ஆகவே வெறும் மடிப்புகளால் மட்டுமே உருவாக்கும் ஒரிகாமியில் இருந்து வேறுபட்டு வெட்டப்படுவதும் சேர்ந்த கலை. இக்கலையை *கிரியே* (切り絵) என்றும் அழைக்கின்றார்கள். கிரு = வெட்டு, ஏ = படம்.

பொதுவாக கிரிகாமி செய்ய தக்கவாறு மடிக்கப்பட்ட ஒன்றில் தொடங்கும். பிறகு அதனை முறைப்படி வெட்டிப் பிரிப்பதால் கிரிகாமி உருவம் வெளிப்படும். கிரிகாமி பெரும்பாலும் ஒற்றொருமை அல்லது நேர்பு (symmetry) என்னும் தன்மை கொண்டதாக இருக்கும். நுரைபனி படிகத்தைப் போலவோ பல ஒரேமாதிரி பல இதழ்கள் கொண்டபூக்களைப்போலவோ நேர்புத்தன்மை கொண்டதாக இருக்கும். 

கிரிகாமி பெருமாலும் ஒரே தாளை மடித்தும் வெட்டியும் செய்யப்படுவது. பல பகுதிகளைத் தனித்தனியாக ஒட்டிச்செய்வதன்று. 

*மோன் கிரி* என்பது தாளை வெட்டும் கலை.

இவற்றையும் பார்க்கவும்
----------------------

* ஒரிகாமி

வெளியிணைப்புகள்
---------------

* மடலாடல் குழுமம் பரணிடப்பட்டது 2018-02-10 at the வந்தவழி இயந்திரம்
* கிரிகாமி பற்றிய தளம் பரணிடப்பட்டது 2016-03-13 at the வந்தவழி இயந்திரம்
* கிரிகாமியில் தர்பன் அரங்கம்
* இத்தாலிய சிறப்புக் கட்டடங்கள் கிரிகாமியில்
[*தொடர்பிழந்த இணைப்பு*]
* இத்தாலிய வரிசை
**பாஸ்கர் ராம்சந்திர தம்பே** ( *Bhaskar Ramchandra Tambe*) (1873 – 1941) இவர், இந்தியாவின் மகாராட்டிராவைச் சேர்ந்த மராத்திக் கவிஞராவார்.

ஆரம்ப ஆண்டுகள்
--------------

இவர் 1873 அக்டோபர் 27, அன்று இந்தியாவின் மத்தியப் பிரதேச மாநிலத்தின் குவாலியருக்கு அருகிலுள்ள முகவாலி என்ற நகரில் பிறந்தார்.  1893 ஆம் ஆண்டில், அலகாபாத் பல்கலைக்கழகத்தில் தனது உயர்நிலைப் பள்ளி மெட்ரிகுலேசன் தேர்வில் தேர்ச்சி பெற்றார். பின்னர் தனது கல்லூரிக் கல்வியை ஆக்ராவில் தொடங்கினார். தனது சகோதரரின் கல்விக்காக , மத்தியப் பிரதேசத்தின் தேவாஸ் சுதேச மாநிலத்தில் ஆசிரியராக ஒரு பதவியை ஏற்றுக்கொண்டதன் மூலம் இவர் பட்டம் பெறாமல் கல்லூரியை விட்டு வெளியேறினார். அதைத் தொடர்ந்து, தேவாஸின் இளவரசனுக்கான ஆசிரியரானார். இந்த நியமனம் அதிர்ஷ்டவசமாக இவருக்கு ஆட்சியாளரின் தனிப்பட்ட நூலகத்தை எளிதாக அணுக முடிந்தது.

வேலை
----

சில ஆண்டுகளுக்குப் பிறகு, இவர் தேவாஸ் ஆட்சியாளரின் தனிச் செயலாளராக ஆனார். பின்னர், இவர் ஒரு சிறிய நகரத்தில் நீதிபதியாக சில ஆண்டுகள் பணியாற்றினார். 1926 ஆம் ஆண்டில், குவாலியர் சுதேச மாநிலத்தில் 1941 திசம்பர் 7இல் தான் இறக்கும் வரை அங்கேயே வசித்து வந்தார்.

இலக்கியப் பணி
-------------

இவர், 1932 ஆம் ஆண்டில் கோலாப்பூரில் நடைபெற்ற மராத்தி சாகித்ய சம்மேளனத்தின் "கவிதை" பிரிவுக்குத் தலைமை தாங்கினார். 1937 இல் பணியிலிருந்து ஓய்வு பெற்றார். அதே ஆண்டு குவாலியரின் ஆட்சியாளர் இவரை மாநிலத்தின் கவிஞர் இளவசர் என்று பெயரிட்டு கௌரவித்தது. 

1890-1941 காலப்பகுதியில், இவர் சுமார் 225 கவிதைகளை எழுதினார். கவிஞர் வாசுதியோ கோவிந்த் மேடியோ, 1920 இல் இவரது 75 கவிதைகளை தொகுத்தார். 1935 ஆம் ஆண்டில், டாக்டர் மாதவராவ் பட்வர்தன் என்பவர் இவரது முழுமையான தொகுப்பை வெளியிட்டார். இது பல முக்கியமான திருத்தங்களுக்கு உட்பட்டுள்ளது மற்றும் அச்சிடப்பட்டுள்ளது. இது இவரது கவிதைகளின் தொடர்ச்சியான பிரபலத்திற்கு அஞ்சலியாகும். அவற்றில் பல கவிதைகள் பாலிவுட் பின்னணி பாடகர்களான லதா மங்கேஷ்கரும், ஆஷா போஸ்லேவும் பாடி பிரபலப்படுத்தினர்.

குறிப்புகள்
-----------

1. ↑  Dr, Gadre. *Jagtik kirtiche 126 sahityik*. Manorama.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
| கலைஞர் | 
* MusicBrainz

 |
**பூனம் யாதவ்** (9 ஜூலை 1995) இந்திய பாரம் தூக்குதல் விளையாட்டு வீரர் ஆவார். இவர் 2014ஆம் ஆண்டு பொதுநலவாய பாரம் தூக்குதல் விளையாட்டுக்களில் 63 கிலோ பெண்கள் எடைப் பிரிவில் வெண்கலப் பதக்கம் வென்றார். இப்போட்டியில் நைஜீரியாவின் ஒலவடோயின் அடேசன்மியால் தங்கப்பதக்கம் வென்றார். ஆனால்ஆஸ்திரேலியாவின் கோல்ட் கோஸ்டில் நடைபெற்ற 2018ஆம் ஆண்டிற்கான பொதுநலவாய பாரம் தூக்குதல் விளையாட்டுப் போட்டியில் தங்கப் பதக்கம் வென்றார்.

ஆரம்ப கால வாழ்க்கை
------------------

சிறு விவசாயியின் மகளான பூனம் உத்தரப்பிரதேசம் பெனாரஸ் கிராமத்தில் தனது பெற்றோருக்கு உதவியாக வளர்ந்தார். சர்வதேச பளுதூக்குபவராக மாறுவதற்கான மூன்று வருட காலத் தீவிர பயிற்சிக்குப் பிறகு, 2014 காமன்வெல்த் போட்டிகளில் இந்தியாவைப் பிரதிநிதித்துவப்படுத்தும் வாய்ப்பைப் பெற்றபோது, இப்போட்டியில் கலந்துகொள்ள ஆகும் செலவிற்காக போதிய நிதி இல்லாமல் இவரது குடும்ப வாழ்வாதாரமாக வளர்த்த குடும்ப எருமை மாட்டை விற்றனர். இவரது பக்தி மற்றும் விடா முயற்சியின் காரணமாக வெற்றியின் உச்சத்தை எட்டினார். இவர் தனது பட்டப்படிப்பினை வாரணாசி இந்துப் பல்கலைக்கழகத்தினைச் சார்ந்த காசி வித்யா பீடத்தில் கற்றார்.

தொழில்
------

பெண்கள் 69 கிலோ எடைப் பிரிவில் 2018 பொதுநலவாயப விளையாட்டுப் போட்டிகளில் மொத்தம் 222 கிலோ: ஸ்னாட்சில் 100 கிலோ மற்றும் கிளீன் அண்ட் ஜெர்க்கில் 122 கிலோ தூக்கித் தங்கப்பதக்கம் வென்றார். இவர் 2014 காமன்வெல்த் போட்டியில் 202 கிலோ எடையினை; 88 கிலோ எடை தூக்குதல் மற்றும் 114 கிளீன் அண்ட் செர்க்கில் தூக்கி வெண்கலப் பதக்கம் வென்றிருந்தார்.

மேற்கோள்கள்
-----------

1. ↑  "Glasgow 2014 - Women's 63kg Group A". results.glasgow2014.com. 2014-07-29 அன்று மூலம் பரணிடப்பட்டது. 2014-07-29 அன்று பார்க்கப்பட்டது.
2. ↑  "Her Farmer Father Sold Their Buffalo So Punam Yadav Could Win Gold For India". 2018-04-10. .
3. ↑  "Weightlifting Start List Package". *www.iwf.net/*. 2014-07-22.. பார்த்த நாள்: 2021-01-05.

வெளி இணைப்புகள்
---------------

* காமன்வெல்த் விளையாட்டு கிளாஸ்கோ 2014 இல் பதக்கம் வென்றவர்களின் பட்டியல்
**பாஸ்கலின் விதி** (*Pascal's law*) பாய்மங்களின் அழுத்தத்தைப் பற்றிய விதியாகும். இவ்விதியின் படி முழுவதும் திரவத்தால் நிரப்பப்பட்ட மூடிய கலனில் கொடுக்கப்படும் அழுத்தமானது கலனிலுள் அனைத்து கிடை பகுதியிலும் சம அளவில் இருக்கும். அவ்வழுத்தத்தால் உருவாகும் விசை கலனில் சமபரப்பில் சம அளவில் இருப்பதோடு கலனின் உட்பரப்பிற்கு செங்குத்தாகவும் அமையும். இவ்வழுத்தம் கொள்கலனின் வடிவத்தைப் பொறுத்ததல்ல. இவ்விதி பிரெஞ்சு கணிதவியலாளர் பிலைசு பாஸ்கல் மற்றும் துவாரகன் என்பவரால் எடுத்துரைக்கப்பட்டது.

வரைவிலக்கணம்
------------

நீர், மற்றும் வளியில் அழுத்தம். பாசுக்கலின் விதி பாய்மங்களுக்கு மட்டுமே பயன்படுத்தலாம்.
பாசுக்கலின் விதி பின்வருமாறு வரையறுக்கப்படுகிறது:

>  மூடிய கலன் ஒன்றில் ஓய்வில் இருக்கும் பாய்மம் ஒன்றின் ஏதாவது ஒரு புள்ளியில் அழுத்தம் மாறும் போது, அவ்வழுத்தம் அதே அளவில் பாய்மத்தின் அனைத்துப் பகுதிகளுக்கும் கொடுக்கப்படும்.
> 
> 
> 

இவ்விதி கணித முறையில் பின்வருமாறு தரப்படும்:

{\displaystyle \Delta P=\rho g(\Delta h)\,}
{\displaystyle \Delta P} என்பது நிலைநீர் அழுத்தம் (அனைத்துலக முறை அலகுகளில் இது பாசுக்கல் அலகில் தரப்படும்), அல்லது பாய்ம நிரல் ஒன்றின் இரு புள்ளிகளில் பாய்மத்தின் நிறியினால் ஏற்படும் அழுத்த வேறுபாடு ஆகும்.
ρ பாய்ம அடர்த்தி (கிலோகிராம் / கனமீட்டர்;
g புவியீர்ப்பினால் ஏற்படும் ஆர்முடுகல் (மீட்டர்/செக்2;
{\displaystyle \Delta h} அளக்கப்படும் புள்ளியில் இருந்து பாய்மத்தின் உயரம் (மீட்டரில்).

மேற்கோள்கள்
-----------

1. ↑  Bloomfield, Louis (2006). *How Things Work: The Physics of Everyday Life (Third Edition)*. John Wiley & Sons. பக். 153. பன்னாட்டுத் தரப்புத்தக எண்:0-471-46886-X.
2. ↑  Acott, Chris (1999). "The diving "Law-ers": A brief resume of their lives.". *South Pacific Underwater Medicine Society journal* **29** (1). பன்னாட்டுத் தர தொடர் எண்:0813-1988. இணையக் கணினி நூலக மையம்:16986801.. பார்த்த நாள்: 2011-06-14. .
**பொன்மலர்பாளையம்** இது தமிழ்நாட்டில் உள்ள பரமத்தி-வேலூர் தாலுகா, நாமக்கல் மாவட்டத்தில் உள்ள கிராமம். பெரும்பாலும் மக்கள் வேளாண்மையைத் தொழிலாக கொண்டுள்ளனர். மக்கள் தொகை சுமார் 1000. ஊரின் நடுப்பகுதியில் பகவதி அம்மன் ஆலயம் அமைந்து உள்ளது.

90௦ ஆம் ஆண்டு இறுதியில் இக்கோவில் புதுபிக்கப்பட்டது. காவிரி ஆற்றின் கரைவெளி பகுதியில் அமைந்து உள்ளதால் கரும்பு, நெல், வாழை மற்றும் வெற்றிலை சாகுபடிக்கு உகந்த நிலம்.

ஊரின் மேற்குபுறம் கருப்பணசாமி கோவிலும். தெற்கு புறம் வீரபத்திரசாமீ கிழக்கு பக்கம் ஈஸ்வரன் மற்றும் ஐயப்பன் வடக்கில் முனியப்பன் கோவில்கள் அமைந்து உள்ளன. விநாயகர் கோவில் தண்ணீர் துறைக்கு செல்லும் வழியில் உள்ளது. மக்கள் அங்கங்கு விநாயகர் கோவில் அமைத்து உள்ளனர். திராவிட கலாசாரமே மேலோங்கி உள்ளது.

படிப்பறிவு பெற்ற மக்கள் 40 சதவிகிதம். பஞ்சயத்து துவக்கபள்ளி சுமார் 70 மாணவர்களுடன் நடைபெறுகிறது. கூட்டு குடி நீர் திட்டத்தின் மூலம் வீடுகளுக்கு வசதி செய்யப்பட்டுள்ளது. காங்கிரிட் சாலைகள் அண்ணா மறுமலர்ச்சித் திட்டத்தின் கீழ் போடப்பட்டுள்ளது. பஞ்சாயத்து நிர்வாகத்தின் வருமானம் காவிரி ஆற்றின் மணல் சுரங்கம் மற்றும் சுங்க வரி மூலம் வருகிறது.

முசிரி சுப்பிரமணிய ஐயர் இங்கு பிறந்தவர். கொடுமுடிக்கு செல்லும் முன் கே. பி. சுந்தராம்பாள் சிறு வயதில் தன் தாயாருடன் இங்கு வாழ்ந்துள்ளார்.

மேற்கோள்கள்
-----------

1. ↑  "Pincode of Ponmalarpalayam Paramathi Velur Namakkal District in State of Tamil Nadu, India". *CI Bootstrap 3* (ஆங்கிலம்). 2022-09-25 அன்று பார்க்கப்பட்டது.
**மக்கள் தமிழ்த் தேசம் கட்சி** (*Makkal Tamil Desam Katchi*) இந்திய மாநிலமான தமிழ்நாட்டில் உள்ள ஓர் அரசியல் கட்சியாகும் சுருக்கமாக இக்கட்சி **மக்கள் தமிழ்த் தேசம்** என்ற பெயரால் அழைக்கப்படுகிறது. 2000 ஆம் ஆண்டு ஆகத்து மாதம் 22-இல் இக்கட்சி நிறுவப்பட்டது. தமிழகத்தில் உள்ள யாதவா இனக்குழுவினை (கோனார், இடையர், இடையான்) அடிப்படையாக இக்கட்சி கொண்டுள்ளது. தமிழ்நாடு யாதவ மகாசபை கட்சிக்கு ஆதரவு ஆதரவளித்தது. கட்சியின் தலைவராக அனைத்திந்திய அண்ணா திராவிட முன்னேற்றக் கழகத்தின் (அதிமுக) முன்னாள் அமைச்சர் இராஜ கண்ணப்பன் இருந்தார். கட்சி நிறுவப்படுவதற்கு முன்னர் இவர் அதிமுகவிலிருந்து நீக்கப்பட்டார்.

2001 தமிழ்நாடு சட்டமன்றத் தேர்தலுக்கு முன்னதாக மக்கள் தமிழ்த் தேசம் தேசிய ஜனநாயகக் கூட்டணியில் இணைந்தது.

மே 6, 2002 அன்று, இக்கட்சியின் புதுச்சேரி பிரிவு பிரிந்து இந்திய தேசிய காங்கிரசுடன் இணைந்தது.

2004ஆம் ஆண்டில் மக்கள் தமிழ்த் தேசம் மக்கள் கூட்டணியில், தமிழ்நாட்டின் மூன்றாவது முன்னணியான ஜனதா தளம் (ஐக்கிய), புதிய தமிழகம் மற்றும் இந்தியாவின் தலித் சிறுத்தைகள் ஆகிய கட்சிகளுடன் இணைந்து தேர்தலில் பங்கெடுத்தது. தமிழகத்தில் பாரதிய ஜனதா கட்சி (பாஜக) தேசிய ஜனநாயகக் கூட்டணியை ஒதுக்கி வைத்துவிட்டு, இதற்குப் பதிலாகத் தேர்தலில் பா.ஜ.க-அதிமுக முன்னணியை ஆரம்பித்துவிட்டதால் இதில் அதிருப்தியடைந்த குழுக்களால் உருவாக்கப்பட்டது மக்கள் கூட்டணி. தொடர் தோல்விகளுக்குப் பின்னர் மக்கள் தமிழ்த்தேசம் கட்சியின் நிறுவனர் கட்சியினை கலைத்துவிட்டு 2019ஆம் ஆண்டு திராவிட முன்னேற்றக் கழகத்தில் இணைந்தார்.

மேற்கோள்கள்
-----------

1. ↑
2. ↑
**செந்தூரம்** 1998 ஆம் ஆண்டு பிரகாஷ் ராஜ், தேவயானி, ராதிகா மற்றும் மூர்த்தி நடிப்பில், இளையராஜா இசையில், சங்கமன் இயக்கத்தில், ஆர். பி. சுந்தரலிங்கம் தயாரிப்பில் வெளியான தமிழ் திரைப்படம்.

கதைச்சுருக்கம்
--------------

சிறையில் இருக்கும் கத்தாழை (மூர்த்தி) தன் கடந்த காலத்தை நினைக்கிறான்.

கத்தாழை மனவளர்ச்சி குறைந்த மாற்றுத்திறனாளி. அவனது அப்பாவித்தனத்தை பயன்படுத்தி ஊரார் அவனிடம் வேலை வாங்குகின்றனர். அவனுக்குத் திருமணம் செய்துகொள்ள மிக விருப்பம். ஆனால் அவ்வூரைச் சேர்ந்த பெண்களுக்கு அவனைத் திருமணம் செய்ய விருப்பமில்லை. முத்து மாணிக்கம் (பிரகாஷ் ராஜ்) அந்த கிராமத்தின் மரியாதைக்குரிய பெரிய மனிதர். தேவதா (ராதிகா) அவர் மனைவி. இவர்களுக்குக் குழந்தை இல்லை.

மேகலா என்கிற ஒத்த ரோசா (தேவயானி) அந்த கிராமத்திற்கு வருகிறாள். திருவிழாக்களில் நடனமாடி சம்பாதித்தத் தன் தாயின் இறப்புக்குப் பின் மேகலா நடனமாடும் தொழிலை செய்கிறாள். அவ்வாறு நடனமாட சென்ற இடத்தில் அவளை ஒருவன் மானபங்கப்படுத்துகிறான். அதனால் அந்தத் தொழிலை விட்டுச்செல்ல நினைக்கும் அவளுக்கு அடைக்கலம் தருகிறார் முத்து மாணிக்கம்.

முத்து மாணிக்கத்தின் பண்ணை வீட்டில் தங்கி அவரின் ஆதரவில் வாழ்கிறாள். அவளையும் முத்து மாணிக்கத்தையும் தொடர்புபடுத்தி ஊரார் தவறாக பேசுகிறார்கள். கத்தாழைக்கு நடக்க இருந்த திருமணம் நின்றுபோகிறது. ஊரார் அவனைக் கேலிசெய்கின்றனர். தனக்கொரு ஆதரவு வேண்டுமென்று எண்ணும் மேகலா, கத்தாழையைத் திருமணம் செய்கிறாள். இருவரும் மகிழ்ச்சியாக வாழ்கின்றனர். முத்து மாணிக்கம் மேகலாவைத் தனக்கு சொந்தமாக்க எண்ணுகிறார். அவரின் மனைவி தேவதா கர்ப்பமாகிறாள்.அதன்பின் நடப்பது மீதிக்கதை.

நடிகர்கள்
---------

* மூர்த்தி - கத்தாழை
* தேவயானி - ஒத்த ரோசா (மேகலா)
* பிரகாஷ்ராஜ் - முத்து மாணிக்கம்
* ராதிகா - தேவதா
* ஆர். சுந்தர்ராஜன் - சடையப்பன்
* வையாபுரி
* ஜீவா - வைதேகி
* அனுஜா - சிவகாமி
* ஏ. பழனி
* வெற்றி
* திடீர் கண்ணய்யா
* வெள்ளை சுப்பையா
* மேனேஜர் சீனு
* எம்.எல்.ஏ. தங்கராஜ்
* மதுரை பன்னீர்
* ஜெமினி ஸ்ரீதர்
* வண்டிக்காரன் பிரகாஷ்
* அமிர்தலிங்கம்
* கோவிந்தாச்சார்யா
* விஜயாம்மா
* ப்ரேமி
* வதனா
* ஆர். கே. ராணி
* சுப்புலக்ஷ்மி
* கே. மீனா

இசை
---

படத்தின் இசையமைப்பாளர் இளையராஜா. பாடலாசிரியர்கள் வாலி, புலமைப்பித்தன் மற்றும் கங்கை அமரன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | நான் இப்பதான் | மலேசியா வாசுதேவன் | 5:09 |
| 2 | உனக்கொருத்தி | சித்ரா | 5:04 |
| 3 | உன் பக்கத்திலே | இளையராஜா, அனுராதா ஸ்ரீராம் | 5:22 |
| 4 | ஆலமரம் | பி. உன்னிகிருஷ்ணன், பவதாரிணி | 4:50 |
| 5 | ஒரு வாறு கஷ்டப்பட்டு | இளையராஜா | 5:04 |
| 6 | அடி உன்ன காணாம | இளையராஜா, ஆர். சுந்தர்ராஜன் | 4:49 |

மேற்கோள்கள்
-----------

1. ↑  "செந்தூரம்". Archived from the original on 2010-02-01. 2019-03-12 அன்று பார்க்கப்பட்டது.CS1 maint: unfit url (link)
2. ↑  "செந்தூரம்".
3. ↑  "பாடல்கள்". 2017-08-09 அன்று மூலம் பரணிடப்பட்டது. 2019-03-12 அன்று பார்க்கப்பட்டது.
4. ↑  "பாடல்கள்". 2018-09-29 அன்று மூலம் பரணிடப்பட்டது. 2019-03-12 அன்று பார்க்கப்பட்டது.
5. ↑  "பாடல்கள்". 2016-03-03 அன்று மூலம் பரணிடப்பட்டது. 2019-03-12 அன்று பார்க்கப்பட்டது.
**தலைக்கோலங்கள்** என்பது இந்து சமய கடவுள்கள், மகளிர் தங்கள் தலைமுடியை ஒப்பனை செய்து கொள்ளுவதை குறிப்பதாகும். .

சங்ககாலம்
---------

சங்க கால தமிழ் பெண்கள் தங்கள் கூந்தலை குழல், அளகம், கொண்டை, பணிச்சை, துஞ்சை என ஐந்து வகையாக ஒப்பனை செய்து கொண்டார்கள் என, மதுரைக்காஞ்சி நூல் கூறுகின்றது. கூந்தல் மீது அணிகின்ற பொருட்களை, தலை அணிகலன்கள் என்கின்றனர். இவற்றில் மகுடம் எனும் அணிகலனும் ஒன்றாகும்.

மகுடங்கள்
---------

முதன்மைக் கட்டுரை: மகுடம்
தொன்மையான சிற்பங்களை அடையாளம் காண்பதில் படிமத்தின் தலைக்கோலங்கள் முக்கியத்துவம் பெறுகின்றன. இந்து சமய இறைகளுக்கு தனித்துவமான மகுடங்கள் உள்ளன. மகுடங்களை பதிமூன்று வகைகளாக அடையாளப்படுத்தியுள்ளனர். அவையாவன,

1. ஜடா மகுடம்
2. ஜடா பாரம்
3. ஜடாமண்ட லம்
4. ஜடா பந்தம்
5. சர்ப்ப மௌலி
6. விரிசடை
7. சுடர்முடி
8. உசிரஸ்திகரம்,
9. உகுந்தளம்.
10. தம்மில்லம் என்கிற தமிழம்
11. அளக சூடம்.
12. கிரிட மருடம்
13. கரண்ட மகுடம்

இவற்றில் கீழ்க்கண்ட மூன்று மகுடங்கள் முக்கியமானவை.

1. ஜடா மகுடம்
2. கிரீட மகுடம்
3. கரண்ட மகுடம்

சிவபெருமான் மற்றும் சிவபெருமானின் அம்சங்கள் ஜடாமகுடத்தோடு உள்ளனர். சில இடங்களில் பிரம்மா மற்றும் ரிசிகள் இந்த மகுடத்துடன் உள்ளனர். திருமால், அரசர்கள், அரசர் போல புகழ்பெற்றவர்கள் கிரீட மகுடம் அணிந்துள்ளனர். விநாயகர் மற்றும் இந்து சமய பெண் தெய்வங்கள் கரண்ட மகுடத்தோடு காணப்படுகின்றனர்.

தலை அணிகலன்கள்
--------------

தலை அணிகலன்கள் என்பது அழகிற்காக இறை உருவங்கள் சூடும் அணிகலன்கள் ஆகும்.. இவ்வாறான ஒப்பனைக்கு உலோகங்களால் ஆன தலை அணிகலன்களை பயன்படுத்தியுள்ளனர். 

1. தொய்யகம்  அல்லது தலைப்பாளை
2. புரப்பாளை
3. புல்லகம்
4. கடிப்பு காதணி
5. சூளாமணி அல்லது சூடாமணி

ஆதார நூல்
---------

* சிற்பச் செந்நூல் - வை கணபதி ஸ்தபதி - தொழில்நுட்ப கல்வி இயக்கம்.

ஆதாரங்கள்
---------

1. ↑   நூல் -இளங்கோவடிகள் இயற்றிய சிலப்பதிகாரம் மூலமும் நாவலர் பண்டித ந.மு.வேங்கடசாமி நாட்டாரவர்கள் எழுதிய உரையும் பகுதி - 6. கடலாடு காதை 106-108 வரிகள்

வெளி இணைப்புகள்
---------------
பொய்க்கால் குதிரை
பொய்க்கால் குதிரை ஆட்டக்காரர் வேடமிட்டிருக்கும் மாணவர்கள்
குதிரைக் கூடு அணிந்து அதன் மேல் சவாரி செய்வது போல் பாசாங்கு செய்து ஆடப்படும் ஆட்டம் **பொய்க்கால் குதிரை ஆட்டம்** ஆகும். இந்த ஆட்டம் தஞ்சாவூரில் தோன்றியதாகக் கூறப்படுகிறது. ஆணும் பெண்ணும் இராசா இராணி போன்று வேடமிட்டு ஆடுவதுண்டு. 

இது புரவியாட்டம், புரவி நாட்டியம், பொய்க் குதிரை ஆட்டம் என வேறு பெயர்களிலும் அழைக்கப்படுகிறது. பொய்யான குதிரைக் கூட்டைச் சுமந்து கொண்டு மரக்காலில் நின்று ஆடும் ஆட்டம் என்பதால் பொய்க் கால் குதிரை ஆட்டம் என்று அழைக்கப்படுகிறது. இந்த ஆட்டம், ஒரிசாவில் சைத்திகோடா அல்லது கெயுதா என்றும், ஆந்திராவில் திலுகுர்ரம் என்றும், ராஜஸ்தானில் கச்சிகொடி என்றும், கேரளத்தில் குதிரைக்களி என்றும் அழைக்கப்படுகிறது. இந்த ஆட்டம், மராட்டிய மன்னர்கள் காலத்தில் தஞ்சைக்கு வந்ததாக வரலாற்று ஆய்வாளர்கள் கூறுகிறார்கள். 

பொய்க்கால் குதிரை ஆட்டத்தைச் சித்தரித்து சென்னை கல்லூரி சாலையில் வைக்கப்பட்டுள்ள சிலை
இக்கலை தமிழகத்தில் பரவலாக உள்ளது. இக்கலை கோயிலும் சமூகமும் சார்ந்த கலையாகும். முன்பு இந்த ஆட்டத்திற்கு கொந்தளம் என்ற இசைக் கருவியைப் பயன்படுத்தினர். தற்போது நையாண்டி இசைக்கேற்ப இவ்வாட்டம் ஆடப்படுகிறது. இக்கலையை ஆடுபவர்கள் ராஜா ராணி வேடம் பூண்டு ஆடுகிறார்கள். நையாண்டி மேளத்தின் பின்னணி இசைக்கேற்ப நிகழ்த்தப்படும் இக்கலையின் ஆடுகளம், ஊர்வலம் ஆகும். ஊர்வலம் செல்கிற எல்லா பகுதிகளிலும், கோவிலின் முற்பகுதியும் ஆகும். இந்து சமயக் கோவில் விழாக்களிலும், இசுலாமியர்களின் விழாக்களிலும், கத்தோலிக்கரின் சவேரியார் கோவில் விழாக்களிலும் இவ்வாட்டம் பங்கு பெறுகிறது.

மேற்கோள்கள்
-----------

1. ↑  கே. தனசேகரன். (2006). *கிராமியக் கலைகள்*. சென்னை: திருவரசு புத்தக நிலையம்.
2. ↑  "தமிழ்நாட்டு நாட்டுப்புறக் கலைகள்". 2012-01-11 அன்று மூலம் பரணிடப்பட்டது. 2012-07-22 அன்று பார்க்கப்பட்டது.

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
**இமான்சு ராய் (Himanshu Rai)** (1892 -16 மே 1940) இந்திய சினிமாவின் முன்னோடிகளில் ஒருவரான இவர் நடிகை தேவிகா ராணியுடன் சேர்ந்து 1934 ஆம் ஆண்டில்பம்பாய் டாக்கீஸ் என்ற திரைப்பட தயாரிப்பு அரங்கத்தை நிறுவியவர் என அறியப்படுகிறார். காடஸ் (1922), *தி லைட் ஆஃப் ஆசியா* (1925), *ஷிராஸ்* (1928), *எ த்ரோ ஆஃப் டைஸ்* (1929) மற்றும் *கர்மா* (1933) உள்ளிட்ட பல திரைப்படங்களுடன் இவர் தொடர்பு கொண்டிருந்தார். தேவிகா ராணியை (1908-1994) திருமணம் செய்து கொண்டார்.

சுயசரிதை
--------

ஒரு பிரபுத்துவ **பெங்காலி**  குடும்பத்தில் பிறந்த இவர் தனது பள்ளிப்படிப்பிற்காக சாந்திநிகேதனில் பல ஆண்டுகள் கழித்தார். கொல்கத்தாவிலிருந்து சட்டப் பட்டம் பெற்ற பிறகு, இவர் ஒரு வழக்கறிஞராக இலண்டன் சென்றார். அங்கு நாடக ஆசிரியரும் திரைக்கதை எழுத்தாளருமான நிரஞ்சன் பாலை சந்தித்தார்.

அந்தச் சந்திப்பு பிரான்ஸ் ஓஸ்டனுடன் இணைந்து *தி லைட் ஆஃப் ஆசியா* என்ற திரைப்படத்தை உருவாக்க வழிவகுத்தது. இந்த படத்தில் ராய் ஒரு முக்கிய நடிகராகவும் இருந்தார். *பிரபஞ்ச பாஷ்* என்ற தனது மூன்றாவது படத்தைத் தயாரிக்கும் போது, நோபல் பரிசு பெற்ற இரவீந்திரநாத் தாகூரின் பேத்தியான தேவிகா இராணியை காதலித்து மணந்து கொண்டார்.

பம்பாய் டாக்கீஸ்
----------------

 தேவிகா ராணி, கர்மா என்றப் படத்தில் இமான்சு இராயை முத்தமிடும் ஒரு காட்சி (1933) 
*பம்பாய் டாக்கீஸ்* என்ற திரைப்பட தயாரிப்பு அரங்கத்தில், ராய் சசாதர் முகர்ஜியுடன் கூட்டுசேர்ந்தார். மேலும் முகர்ஜியின் மைத்துனர் அரங்கத்தில் தொழில்நுட்ப வல்லுநராக பணியாற்றினார். ஒரு படத்தில் இவரது மனைவியுடன் நடித்த நஜம் உல் அசன் என்ற நடிகருக்கும் இடையிலான காதல் தொடர்புகள் இருப்பதாக சந்தேகித்து, அவரை அப்படத்திலிருந்து நீக்கிவிட்டு தன்னுடைய உறவினர் அசோக் குமாரை அந்தப் பாத்திரத்தில் நடிக்க வைத்தார். இதன் பிறகு அசோக் குமார் திரைப்படங்களில் வெற்றிகரமான ஒரு வாழ்க்கையைப் பெற்றார்.

ராய் இறந்த பிறகு, திரைப்பட அரங்கின் கட்டுப்பாட்டிற்கு ஒரு போராட்டம் ஏற்பட்டது. இவரது மனைவி தேவிகா ராணி சஷாதர் முகர்ஜியுடன் மோதலில் ஈடுபட்டார். இந்த கால கட்டத்தில் 1943 இல் அரங்கத்தின் மிகப்பெரிய வெற்றியான *கிஸ்மெட்* என்றப் படத்தை தயாரித்தார். பின்னர் முகர்ஜி தனியே பிரிந்து பிலிமிஸ்தான் ஸ்டுடியோ என்ற ஒரு திரைப் பட படபிடிப்பு அரங்கத்தை கூட்டாக உருவாக்கினார்.

1945ஆம் ஆண்டில், தேவிகா ராணி உருசியரும் மற்றும் இந்திய ஓவியருமான இசுவேதோசுலாவ் ரோரிக்கை என்பவரை திருமணம் செய்து கொண்டு பெங்களூருவில் வாழத் தொடங்கினார். இதன் பின்னர் பம்பாய் டாக்கீசின் புகழ் மெதுவாக மங்கத் துவங்கியது. அசோக் குமார் மற்றும் முகர்ஜி ஆகியோர் பம்பாய் டாக்கீஸை புதுப்பிக்க முயன்றனர். *மஹால்* என்ற ஒரு பெரிய வெற்றிப் படத்தைத் தயாரித்தனர். இறுதியில் அரங்கம் மூடப்பட்டது.

குறிப்புகள்
-----------

1. ↑  Plot summary of *Karma (1933)* in IMDb page
2. ↑  ஸ்கிரீன் இந்தியா

வெளி இணைப்புகள்
---------------

* ஐ.எம்.டி.பி இணையத்தளத்தில் இமான்சு ராய்
* Himansu Rai profile, (Bengali) பரணிடப்பட்டது 2020-02-19 at the வந்தவழி இயந்திரம்
* Bombay talkies and her forgotten heroes